Document ID: 32004R0596

Ir-Regolament tal-Kummissjoni (KE) Nru 596/2004
tat-30 ta’ Marzu 2004
li jniżżel regoli dettaljati għall-implementazzjoni tas-sistema tal-liċenzi ta’ esportazzjoni fis-settur tal-bajd
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2771/75 tad-29 ta’ Ottubru 1975 dwar l-organizzazzjoni komuni tas-suq fil-bajd [1], kif l-aħħar emendat bir-Regolament (KE) Nru 806/2003 [2], u b’mod partikolari l-Artikoli 3(2), 8(12) u 15 ta’ dan,
Wara li kkunsidrat ir-Regolament tal-Kunsill (KE) Nru 3290/94 tat-22 ta’ Diċembru 1994 dwar l-aġġustamenti u l-arranġamenti transitorji meħtieġa fis-settur ta’ l-agrikoltura sabiex jiġi implementat l-ftehim konkluż matul il-Uruguay Round tan-negozjati fil-kummerċ multilaterali [3], kif l-aħħar emendat b’Regolament (KE) Nru 1340/98 [4], u b’mod partikolari l-Artikolu 3(1) ta’ dan,
Billi
(1) Ir-Regolament tal-Kummissjoni (KE) Nru 1371/95 tas-16 ta’ Ġunju ta’ l-1995 li jniżżel regoli dettaljati għall-implementazzjoni tas-sistema tal-liċenzi ta’ l-esportazzjoni fis-settur tal-bajd [5] kien ġie emendat b’mod sostanzjali kemm-il darba [6]. Fl-interess taċ-ċarezza u tar-razzjonalità, ir-Regolament li ssemma għandu jkun kodifikat.
(2) Ir-Regolament (KEE) Nru 2771/75 jipprovdi li l-oġġetti esportati li għalihom jiġu mitluba rifużjonijiet fuq l-esportazzjoni bl-eċċezzjoni ta’ l-esportazzjoni ta’ bajd tal-fqis, għandhom ikunu soġġetti għall-preżentazzjoni ta’ liċenza ta’ esportazzjoni bl-iffissar bil-quddiem tar-rifużjoni. Għalhekk għandhom jiġu stabbiliti regoli ta’ implementazzjoni speċifiċi għas-settur tal-bajd li għandhom, b’mod partikolari, jinkludu dispożizzjonijiet għas-sottomissjoni ta’ l-applikazzjonijiet u l-informazzjoni li għandha tidher fl-applikazzjonijiet u fil-liċenzi,b’żieda għal dawk li jkunu jinsabu fir-Regolament tal-Kummissjoni (KE) Nru 1291/2000 tad-9 ta’ Ġunju 2000 li jniżżel regoli dettaljati komuni għall-applikazzjoni tas-sistema tal-liċenzi ta’ importazzjoni u esportazzjoni u ċ-ċertifikati ta’ l-iffissar bil-quddiem għall-prodotti ta’ l-agrikoltura [7], kif l-aħħar emendat b’Regolament (KE) Nru 322/2004 [8].
(3) Sabiex tassigura l-amministrazzjoni xierqa tas-sistema, għandha tkun stabbilita r-rata tas-sigurtà għal-liċenzi ta’ esportazzjoni skond is-sistema li ssemmiet. Mħabba r-riskju ta’ l-ispekulazzjoni li tinsab fis-sistema fis-settur tal-bajd, il-liċenzi ta’ esportazzjoni mgħandhomx ikunu trasferibbli u għandhom ikunu stabbiliti kondizzjonijiet preċiżi li jirregolaw l-aċċess mill-kummerċjanti għas-sistema li ssemmiet.
(4) L-Artikolu 8(12) tar-Regolament (KEE) Nru 2771/75 jipprovdi li l-osservanza ta’ l-obbligi li joriġinaw mill-ftehim konkluż matul il-Uruquay Round tan-negozjati fil-kummerċ multilaterali dwar il-volum ta’ esportazzjoni għandha tkun żgurata fuq il-bażi tal-liċenzi ta’ esportazzjoni. Għalhekk għandha tkun stabbilita skeda dettaljata għad-depożitu ta’ l-applikazzjonijiet u għall-ħruġ tal-liċenzi.
(5) Barra dan, id-deċiżjoni dwar l-applikazzjonijiet għal-liċenzi ta’ esportazzjoni għandha tkun komunikata biss wara perjodu ta’ eżami. Dan il-perjodu kien jippermetti lill-Kummissjoni li tieħu stima tal-kwantitajiet li saru applikazzjoni għalihom kif ukoll l-ispiża nvoluta u, jekk xieraq, li tieħu l-miżuri speċifiċi applikabbli b’mod partikolari għall-applikazzjonijiet pendenti. Huwa fl-interess tal-kummerċjanti li jippermettu li l-applikazzjoni għal-liċenza tkun tista’ tiġi rtirata wara li jkun ġie stabbilit il-ko-effiċjent ta’ aċċettazzjoni.
(6) Fil-każ ta’ applikazzjonijiet li jikkonċernaw kwantitajiet daqs jew anqas minn 25 tunnellata metrika, il-liċenza ta’ esportazzjoni għandha tinħareġ minnufih jekk il-kummerċjant jitlobha. Madankollu, dawk il-liċenzi għandhom jiġu ristretti għal operazzjonijiet kummerċjali għal perjodu qasir sabiex ma jitħalliex li wieħed ikun jista’ jaħrab mill-mekkaniżmu previst f’dan ir-Regolament.
(7) Sabiex tiżgura t-tkomplija eżatta tal-kwantitajiet li għandhom ikunu esportati, għandha tkun stabbilita deroga mir-regoli dwar it-tolleranzi stabbiliti f’Regolament (KE) Nru 1291/2000.
(8) Il-Kummissjoni għandha tiddisponi minn informazzjoni preċiża li tikkonċerna l-applikazzjonijiet għal-liċenzi u l-użu tal-liċenzi maħruġa, sabiex tkun tista’ tamministra din is-sistema. Fl-interess ta’ l-amministrazzjoni effiċjenti, l-avviżi mill-Istati Membri lill-Kummissjoni għandhom isiru skond mudell uniformi.
(9) L-Artikolu 8(6) tar-Regolament (KEE) Nru 2771/75 jipprovdi li inkwantu għal bajd tal-fqis jistgħu jingħataw rifużjonijiet fuq l-esportazzjoni fuq il-bażi ta’ liċenza ta’ esportazzjoni ex post. Għalhekk għandhom jitniżżlu regoli ta’ implementazzjoni għal dik is-sistema bl-iskop li jiżguraw li verifika effiċjenti ta’ l-obbligi li joriġinaw fil-ftehim konkluż fil-qafas tan-negozjati ta’ l-Uruguay Round jitħarsu. Madankollu, kien jidher li mhux neċessarju li tinħtieġ li tkun depositata garanzija ta’ sigurtà fil-każ ta’ liċenzi li tkun saret applikazzjoni għalihom wara l-esportazzjoni.
(10) Il-miżuri previsti f’dan ir-Regolament huma skond l-opinjoni tal-Kumitat ta’ Ġestjoni dwar il-Laħam tat-Tjur u l-Bajd,
ADOTTAT DAN IR-REGOLAMENT:
Artikolu 1
L-esportazzjonijiet kollha tal-prodotti fis-settur tal-bajd li għalihom tintalab rifużjoni fuq l-esportazzjoni, bl-eċċezzjoni ta’ bajd tal-fqis li jaqa’ fil-kodiċi NM 04070011 u 04070019, għandhom ikunu soġġetti għall-preżentazzjoni ta’ liċenza ta’ esportazzjoni bl-iffissar bil-quddiem tar-rifużjoni, skond id-dispożizzjonijiet ta’ l-Artikoli 2 sa 8.
Artikolu 2
1. Il-liċenzi ta’ esportazzjoni għandhom ikunu validi għal 90 jum mill-ġurnata attwali tal-ħruġ tagħhom fis-sens ta’ l-Artikolu 23(2) tar-Regolament (KE) Nru 1291/2000.
2. L-applikazzjonijiet għal-liċenzi u l-liċenzi nfushom għandu jkollhom imniżżla, fit-taqsima 15, id-deskrizzjoni tal-prodott u, fit-taqsima 16, il-kodiċi tal-prodott bi 12-il ċifra tan-nomenklatura tal-prodott agrikolu għar-rifużjonijiet fuq l-esportazzjoni.
3. Il-kategoriji tal-prodotti msemmija fit-tieni paragrafu ta’ l-Artikolu 14 tar-Regolament (KE) Nru 1291/2000, kif ukoll ir-rata tas-sigurtà għal-liċenzi ta’ esportazzjoni huma mogħtija f’L-Anness I.
4. L-applikazzjonijiet għal-liċenzi u l-liċenzi nfushom għandu jkollhom imniżżla, fit-taqsima 20, mill-inqas wieħed minn dawn li ġejjin:
- Reglamento (CE) no 596/2004
- Forordning (EF) Nr. 596/2004
- Verordnung (EG) Nr. 596/2004
- Κανονισμός (ΕΚ) αριθ. 596/2004
- Regulation (EK) No 596/2004
- Règlement (CE) no 596/2004
- Regolamento (CE) n. 596/2004
- Verordening (EG) Nr. 596/2004
- Regulamento (CE) n.o 596/2004
- Asetus (EY) N:o 596/2004
- Förordning (EG) Nr. 596/2004.
Artikolu 3
1. L-applikazzjonijiet għal-liċenzi ta’ esportazzjoni jistgħu jkunu depożitati mal-awtoritajiet kompetenti mit-Tnejn sal-Ġimgħa ta’ kull ġimgħa.
2. L-applikanti għal-liċenzi ta’ esportazzjoni għandhom ikunu persuni naturali jew ġuridiċi li, fiż-żmien li jiġu sottomessi l-applikazzjonijiet, jistgħu jagħtu prova għas-sodisfazzjon ta’ l-awtoritajiet kompetenti fl-Istati Membri li kienu ġew imqabbda biex jaħdmu fil-kummerċ fis-settur tal-bajd għal mill-anqas 12-il xahar. Madankollu, l-istabbilimenti tal-bejgħ bl-imnut jew ir-restoranti li jbiegħu l-prodotti tagħhom lill-konsumaturi ta’ l-aħħar ma jistgħux jiddepożitaw applikazzjonijiet.
3. Il-liċenzi ta’ l-esportazzjoni jinħarġu fil-jum ta’ l-Erbgħa li jiġi wara l-perjodu taż-żmien imsemmi fil-paragrafu 1, sakemm l-ebda waħda mill-miżuri partikolari msemmija fil-paragrafu 4 ma tkun ittieħdet minn dak in-nhar mill-Kummissjoni.
4. Meta l-applikazzjonijiet għal-liċenzi ta’ esportazzjoni jikkonċernaw kwantitajiet u/jew spejjeż li jeċċedu l-modi ta’ kummerċ normali jew meta hemm riskju li dawn jistgħu jinqabżu, waqt li jittieħed kont tal-limiti msemmija fl-Artikolu 8(12) tar-Regolament (KEE) Nru 2771/75 u/jew l-ispiża korrispondenti matul il-perjodu li qed jiġi ttrattat, il-Kummissjoni tista’:
(a) tiffissa persentaġġ wieħed li bih il-kwantitajiet li saru applikazzjonijiet għalihom jiġu aċċettati;
(b) tiċħad l-applikazzjonijiet li għalihom għadhom ma ngħatawx liċenzi ta’ esportazzjoni;
(ċ) tissospendi d-depożitar ta’ applikazzjonijiet għal-liċenzi ta’ esportazzjoni għal massimu ta’ ħamest ijiem utli. Tista’ tiġi deċiża sospensjoni għall-perjodu itwal taż-żmien skond il-proċedura pprovduta fl-Artikolu 17 tar-Regolament (KEE) Nru 2771/75. F’dawn il-każi, ma għandhomx jiġu aċċettati applikazzjonijiet għal-liċenzi ta’ esportazzjoni matul il-perjodu taż-żmien tas-sospensjoni.
Dawn il-miżuri jistgħu jkunu aġġustati skond il-kategorija tal-prodott u d-destinazzjoni.
5. Meta l-kwantitajiet li saru applikazzjonijiet għalihom ma jintlaqgħux jew jiġu mnaqqsa, il-garanzija tas-sigurtà għandha tiġi rilaxxjata fil-pront għall-kwantitajiet kollha li għalihom applikazzjoni ma tkunx ġiet sodisfatta.
6. Minkejja l-paragrafu 3, meta jiġi ffissat persentaġġ wieħed ta’ aċċettazzjoni ta’ anqas minn 80 %, il-liċenza għandha tinħareġ l-aktar tard sal-11-il jum utli wara l-pubblikazzjoni ta’ dak il-persentaġġ fil-Ġurnal Uffiċjali ta’ l-Unjoni Ewropea. Matul l-għaxart ijiem utli wara l-pubblikazzjoni tiegħu, l-operatur jista’:
- jew jirtira l-applikazzjoni tiegħu, f’liema każ il-garanzija tas-sigurtà tiġi rilaxxjata immedjatamet,
- jew jitlob il-ħruġ immedjat tal-liċenza, f’liema każ l-awtorità kompetenti għandha toħroġha mingħajr dewmien iżda mhux qabel id-data normali tal-ħruġ għall-ġimgħa rilevanti.
7. B’deroga mill-paragrafu 3, il-Kummissjoni tista’ tiffissa ġurnata ħlief l-erbgħa għall-ħruġ ta’ liċenzi ta’ esportazzjoni meta ma jkunx possibbli li din il-ġurnata tiġi rispettata.
Artikolu 4
1. Fuq talba ta’ l-operatur, l-applikazzjonijiet għal-liċenzi sa 25 tunnellata metrika ta’ prodotti mgħandhomx ikunu suġġetti għal xi miżuri speċjali kif imsemmija fl-Artikolu 3(4) u l-liċenzi li saru l-applikazzjonijiet għalihom għandhom jinħarġu b’mod immedjat.
F’dawk il-każi, minkejja l-Artikolu 2(1), it-terminu tal-validità tal-liċenzi għandu jkun limitat għal ħamest ijiem utli mill-ġurnata attwali tal-ħruġ tagħhom fis-sens ta’ l-Artikolu 23(2) tar-Regolament (KE) Nru 1291/2000 u t-taqsima 20 ta’ l-applikazzjonijiet għal-liċenzi u l-liċenzi nfushom għandhom juru ta’ mill-anqas wieħed minn dawn li ġejjin:
- Certificado válido durante cinco días hábiles y no utilizable para la aplicación del artículo 5 del Reglamento (CEE) no 565/80
- Licens, der er gyldig i fem arbejdsdage, og som ikke kan benyttes til at anvende artikel 5 i forordning (EØF) Nr. 565/80
- Fünf Werktage gültige und für die Anwendung von Artikel 5 der Verordnung (EWG) Nr. 565/80 nicht verwendbare Lizenz
- Πιστοποιητικό που ίσχυα για πέντε εργασίας ηέρες και δεν χρησιμοποιείται για την εφαρμογή του άρθρου 5 του κανονισμού (ΕΟΚ) αριθ. 565/80
- Licence valid for five working days and not useable for application of Article 5 of Regulation (EEK) No 565/80
- Certificat valable 5 jours ouvrables et non utilisable pour l’application de l’article 5 du règlement (CEE) no 565/80
- Titolo valido cinque giorni lavorativi e non utilizzabile ai fini dell’applicazione dell’articolo 5 del regolamento (CEE) n. 565/80
- Certificaat met een geldigheidsduur van vijf werkdagen en niet te gebruiken voor de toepassing van artikel 5 van Verordening (EEG) Nr. 565/80
- Certificado de exportação válido durante cinco dias úteis, não utilizável para a aplicação do artigo 5.o do Regulamento (CEE) n.o 565/80
- Todistus on voimassa viisi työpäivää eikä sitä voi käyttää sovellettaessa asetuksen (ETY) N:o 565/80 5 artiklaa
- Licensen är giltig fem arbetsdagar men gäller inte vid tillämpning av artikel 5 i förordning (EEG) Nr. 565/80.
2. Il-Kummissjoni tista’, meta neċessarju, tissospendi l-applikazzjoni ta’ dan l-Artikolu.
Artikolu 5
Il-liċenzi ta’ esportazzjoni ma għandhomx ikunu trasferibbli.
Artikolu 6
1. Il-kwantità esportata li taqa’ fit-tolleranza msemmija fl-Artikolu 8(4) tar-Regolament (KE) Nru 1291/2000 ma tintitolax għall-ħlas tar-rifużjoni.
2. Fit-taqsima 22 tal-liċenza, għandu jiġi indikat mill-anqas wieħed minn dawn li ġejjin:
- Restitución válida por […] toneladas (cantidad por la que se expida el certificado)
- Restitutionen omfatter […] t (den mængde, licensen vedrører)
- Erstattung gültig für […] Tonnen (Menge, für welche die Lizenz ausgestellt wurde)
- Επιστροφή ισχύουσα για […] τόνους (ποσότητα για την οποία έχει εκδοθεί το πιστοποιητικό)
- Refund valid for […] tonnes (quantity for which the licence is issued)
- Restitution valable pour […] tonnes (quantité pour laquelle le certificat est délivré)
- Restituzione valida per […] t (quantitativo per il quale il titolo è rilasciato)
- Restitutie geldig voor […] ton (hoeveelheid waarvoor het certificaat wordt afgegeven)
- Restituição válida para […] toneladas (quantidade relativamente à qual é emitido o certificado)
- Tuki on voimassa […] tonnille (määrä, jolle todistus on myönnetty)
- Ger rätt till exportbidrag för (…) ton (den kvantitet för vilken licensen utfärdats).
Artikolu 7
1. Kull nhar ta’ ġimgħa mis-1.00 ta’ wara nofs in-nhar, l-Istati Membri għandhom jibgħatu lill-Kummissjoni dan li ġej b’fax fir-rigward tal-perjodu ta’ qabel:
(a) l-applikazzjonijiet għal-liċenzi ta’ esportazzjoni kif imsemmija fl-Artikolu 1 iddepożitati mit-Tnejn sal-Ġimgħa ta’ l-istess ġimgħa, u jiddikjaraw jekk jaqawx fl-ambitu ta’ l-Artikolu 4 jew le;
(b) il-kwantitajiet koperti mil-liċenzi ta’ esportazzjoni maħruġa fil-jum ta’ l-Erbgħa ta’ qabel, u ma jinkludux dawk maħruġa b’mod immedjat taħt l-Artikolu 4;
(ċ) il-kwantitajiet koperti b’applikazzjonijiet għal-liċenzi ta’ esportazzjoni rtirati skond l-Artikolu 3(6) matul il-ġimgħa ta’ qabel.
2. In-notifika ta’ l-applikazzjonijiet imsemmija fil-paragrafu 1(a) għandha tispeċifika:
(a) il-kwantità fil-piż tal-prodott għal kull kategorija msemmija fl-Artikolu 2(3);
(b) l-analiżi skond id-destinazzjoni tal-kwantità għal kull kategorija fil-każ meta r-rata tar-rifużjoni tvarja skond id-destinazzjoni;
(ċ) ir-rata tar-rifużjoni applikabbli;
(d) l-ammont totali tar-rifużjoni ffissata minn qabel f’euro għal kull kategorija ta’ prodott.
3. L-Istati Membri għandhom jittrasmettu lill-Kummissjoni fuq bażi mensili wara t-temma tal-validità tal-liċenzi ta’ esportazzjoni l-kwantità ta’ liċenzi ta’ esportazzjoni mhux użati.
4. In-notifiki kollha msemmija fil-paragrafi 1 u 3, inklużi n-notifiki "nulli", għandhom isiru skond il-mudell stabbilit f’L-Anness II.
Artikolu 8
1. Għall-bajd tal-fqis li jaqa’ taħt il-kodiċi NM bin-Nri 04070011 u 04070019, l-operaturi għandhom jiddikjaraw mal-waqt li jwettqu l-formalitajiet tad-dwana għall-oġġetti esportati, illi bi ħsiebhom jitolbu rifużjoni fuq l-esportazzjoni.
2. Mhux aktar tard minn żewġt ijiem utli wara l-esportazzjoni, l-operaturi għandhom jiddepożitaw ma’ l-awtorità kompetenti l-applikazzjoni għal-liċenza ta’ esportazzjoni ex post għall-bajd tal-fqis esportat. Fit-taqsima 20 ta’ l-applikazzjoni għal-liċenza u tal-liċenza nnifisha, għandhom ikunu indikati l-kliem ex post flimkien ma’ l-uffiċċju doganali fejn il-formalitajiet tad-dwana twettqu kif ukoll id-data ta’ l-esportazzjoni fis-sens ta’ l-Artikolu 5(1) tar-Regolament tal-Kummissjoni (KE) Nru 800/1999 [9].
B’deroga mill-Artikolu 15(2) tar-Regolament (KE) Nru 1291/2000 mgħandha tinħtieġ l-ebda garanzija ta’ sigurtà.
3. L-Istati Membri għandhom jikkomunikaw lill-Kummissjoni, kull nhar ta’ Ġimgħa mis-1 ta’ wara nofsinhar ‘l quddiem, b’fax, in-numru ta’ liċenzi ta’ esportazzjoni ex post li saru applikazzjonijiet għalihom jew l-assenza ta’ dawk l-applikazzjonijiet, matul il-ġimgħa kurrenti. In-notifiki għandhom isiru skond il-mudell stabbilit f’L-Anness II u għandhom jispeċifikaw, meta applikabbli, id-dettalji msemmija fl-Artikolu 7(2).
4. Liċenzi ta’ esportazzjoni ex post għandhom jinħarġu kull nhar ta’ Erbgħa ta’ wara, sakemm l-ebda miżura partikolari msemmija fl-Artikolu 3(4) ma tittieħed mill-Kummissjoni wara l-esportazzjoni kkonċernata. Meta jittieħdu dawk il-miżuri għandhom japplikaw għall-esportazzjonijiet li jkunu diġà saru.
Din il-liċenza tintitola għall-ħlas tar-rifużjoni applikabbli fil-ġurnata ta’ l-esportazzjoni fis-sens ta’ l-Artikolu 5(1) tar-Regolament (KE) Nru 800/1999.
5. L-Artikolu 24 tar-Regolament (KE) Nru 1291/2000 mgħandux japplika għal-liċenzi ex post imsemmija fil-paragrafi 1 sa 4.
Il-liċenzi għandhom jiġu ppreżentati direttament mill-parti interessata lill-aġenzija li tieħu ħsieb il-ħlas tar-rifużjonijiet fuq l-esportazzjoni. Din l-aġenzija għandha tattribwixxi u tittimbra l-liċenza.
Artikolu 9
Ir-Regolament (KE) Nru 1371/95 huwa mħassar.
Referenzi għar-Regolament imħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni f’L-Anness V.
Artikolu 10
Dan ir-Regolament għandu jidħol fis-seħħ fl-20 jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Marzu 2004.

Labels: 3
17